Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Садат Нуредини со службена легитимација број 28-0018 и Томислав Цветковски со службена легитимација број 28-0004, во ЈУ Меѓуопштински центар за социјална работа на Град Скопје, со седиште на ул.,,Никола Вапцаров,, бр.11, Скопје, застапуван од Директорот Изеир Мемеди и со Записник ИП1 број 16-5 од 20.06.2024 година ја утврди фактичката состојба и врз основа на член 338 од Законот за социјалната заштита („Службен весник на РСМ,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 и 65/23), го донесе следното

**Р Е Ш Е Н И Е**

Се наредува на Изеир Мемеди, Директор на ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 **1.** Поднесеното барање број 1315-98 од 26.01.2022 година од О.Д. за остварување на лични односи и непосредни контакти со малолетниот син Н.Н. да го достави до месно надлежниот центар ЈУ МЦСР Гостивар и за истото да обезбеди доказ за достава согласно член 28 точка 2 алинеја 2 од Законот за општата управна постапка и член 265 став 2 од Законот за социјалната заштита.

**Рокот за извршување на изречената инспекциска мерка изнесува 7 дена по приемот на решението.**

 **2.** Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Садат Нуредини со службена легитимација број 28-0018, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, со седиште на ул.,, Никола Вапцаров,, бр.11, Скопје, застапувано од Директорот Изеир Мемеди и состави Записник бр.16-5 од 20.06.2024 година, во кој се констатирани недостатоци и неправилности во постапка за регулирање на личните односи и непосредни контакти на малолетното дете Н.Н. со нејзиниот татко О. Д. како родител со кого не живее, по поднесена иницијатива за вршење на вонреден инспекциски надзор ИП1 16-5 од 20.06.2024 година.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-5 од 28.06.2024 година

 **Инспектори за социјална заштита**

 Садат Нуредини

 Томислав Цветковски